Apstiprinu:

Cēsu novada domes izpilddirektore

Līga Bukovska

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

15.03.2023.

*Izdots saskaņā ar Bāriņtiesu likumu*

*Cēsu novada domes 02.12.2021.Lēmumu*

*”Par Cēsu novada pašvaldības iestādes*

*Cēsu novada bāriņtiesas amata vienību apstiprināšanu”*

*Nr.375*

*15.03.2023. Nr.126*

**ATKLĀTA KONKURSA NOLIKUMS**

**uz Cēsu novada bāriņtiesas priekšsēdētāja vietnieka amata vietu**

**I Vispārīgie jautājumi**

1. Nolikums nosaka kārtību, kādā tiek organizēts atklāts konkurss uz Cēsu novada bāriņtiesas priekšsēdētāja vietnieka amatu, konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.

2. Konkursa mērķis - izvēlēties atbilstošāko pretendentu Bāriņtiesas priekšsēdētāja vietnieka amatam.

3. Konkursa uzdevums ir izvērtēt pretendentu profesionālo sagatavotību un atbilstību Bāriņtiesas priekšsēdētāja vietnieka amatam.

4. Konkursa pretendentu vērtēšana notiek divās kārtās.

5. Pretendentu atlase notiek komisijas sēdēs, kuras protokolē komisijas sekretārs.

6. Komisijas sēdes vada komisijas priekšsēdētājs.

7. Pretendenta atbilstību Bāriņtiesas priekšsēdētaja vietnieka amata prasībām nosaka atbilstoši šajā Nolikumā noteiktajiem vērtēšanas kritērijiem un pretendenta iesniegtajiem dokumentiem.

**II Konkursa izsludināšana un pieteikuma iesniegšana**

8. Informācija par konkursa izsludināšanu, norādot prasības pretendentiem, noteiktos pienākumus, dokumentu iesniegšanas vietu un termiņu, publicējama Cēsu novada pašvaldības mājas lapā [www.cesis.lv](http://www.cesis.lv), Nodarbinātības valsts aģentūras CV un vakanču portālā.

9. Pretendentiem jāiesniedz šādi dokumenti:

9.1. motivēta pieteikuma vēstule,

9.2. dzīvesgājuma apraksts (CV).

10. Iesniedzot pieteikumu, pretendents apliecina, ka piekritis konkursa noteikumiem.

11. Pēc nepieciešamības pretendentam var pieprasīt uzrādīt dokumentu oriģinālus, kas apliecina pretendenta pieteikumā norādītās informācijas patiesumu un atbilstību.

12. Pieteikuma iesniegšana personīgi Cēsu novada Centrālajā administrācijā Raunas ielā 4, Cēsis vai sūtot elektroniski uz e-pasta adresi vakances@cesunovads.lv ar norādi “Pieteikums uz Cēsu novada Bāriņtiesas priekšsēdētāja vietnieka amata konkursu” līdz 2023.gada 31.martam (ieskaitot).

13. Pieteikumi pēc noteiktā termiņa netiek izskatīti.

14. Ja noteiktajā termiņā dokumentus nav iesniedzis neviens pretendents vai komisijas ieskatā pieteikumu skaits ir nepietiekošs, konkursa komisija var noteikt pieteikšanās termiņa pagarinājumu.

**III Prasības pretendentiem**

15. Prasības pretendentiem uz Bāriņtiesas priekšsēdētāja vietnieka amatu:

* Latvijas Republikas pilsonis vai nepilsonis;
* ar nevainojumu reputāciju;
* sasniedzis 30 gadu vecumu;
* valsts valodas prasme augstākajā līmenī;
* labas komunikācijas, emocionālās noturības un sadarbības prasmes;
* iegūts vismaz akadēmiskais maģistra grāds vai profesionālais maģistra grāds vai profesionālais maģistra grāds un 5.līmeņa profesionālā kvalifikācija vai cita Latvijas izglītības klasifikācijā noteiktā Eiropas kvalifikācijas ietvarstruktūras 7.līmenim atbilstoša kvalifikācija pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā;
* ne mazāk kā 5 gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā;
* uz pretendentu nav attiecināms neviens no Bāriņtiesu likuma 11.pantā noteiktajiem ierobežojumiem.
* Vēlama izglītība tiesību zinātnē vai pieredze bāriņtiesas darbā;

16. Priekšroka pretendentiem, kuri ir apguvuši Bāriņtiesu likuma 10. panta ceturtajā daļā minēto mācību programmu un ieguvuši B kategorijas auto vadītāja apliecību.

**IV Amata galvene pienākumi**

**17. Bāriņtiesas priekšsēdētāja vietnieka galvenie amata pienākumi:**

* aizstāvēt bērna un aizgādnībā esošās personas intereses un tiesības;
* veikt nepieciešamās darbības, lai nodrošinātu bērna audzināšanu un pienācīgu aprūpi ģimeniskā vidē;
* piedalīties Bāriņtiesas darba organizācijā, darbības procesa pārraudzībā;
* piedalīties lietas izskatīšanā tiesā un sniegt atzinumus;
* vadīt Bāriņtiesas darbu Bāriņtiesas priekšsēdētāja prombūtnes laikā;
* veikt citus Bāriņtiesu likumā, Ministru kabineta noteikumos, domes lēmumos un Bāriņtiesas nolikumā minētos pienākumus.

**V Konkursa vērtēšanas komisija**

18.Konkursa vērtēšanas komisija tiek apstiprināta ar Cēsu novada pašvaldības domes priekšsēdētāja rīkojumu.

**VI Konkursa norise**

19. Komisija izvērtē pretendentu atbilstību amatam atbilstoši konkursa nolikumam. Konkursā ir divas kārtas. Izņēmuma gadījumā, ja pretendentiem ir vienāds punktu skaits un Komisijas priekšsēdētājs piekrīt, pretendentiem var tikt uzdots praktiskais darbs (kāzuss) par Bāriņtiesas kompetences jautājumiem un komisija vērtē praktiskā darba (kāzusa) rezultātu:

19.1. pirmā kārta - nolikuma 9. punkta noteikto dokumentu iesniegšanas un 14. vai 15. punktā noteikto prasību izvērtēšana,

19.2. ja komisija konstatē, ka pretendents nav iesniedzis nepieciešamos dokumentus vai pretendents neatbilst nolikumā 15. punkta izvirzītajām prasībām, pretendents tiek izslēgts no tālākās dalības konkursā,

19.3. pēc pirmās kārtas rezultātu apkopošanas konkursa komisija pieņem vienu no šādiem lēmumiem:

19.3.1. izvirzīt pretendentu (-us) otrajai kārtai, paziņojot pretendentam pa tālruni vai elektroniski,

19.3.2. neizvirzīt pretendentu (-us) otrajai kārtai, ja pretendents neatbilst amatam izvirzītajām prasībām,

19.3.3. ierosināt izsludināt atkārtotu konkursu, ja neviens no amata pretendentiem neatbilst izvirzītajām prasībām,

19.4. otrā kārta - pārrunas (intervija) ar pretendentu, ņemot vērā izvirzītās prasības un pretendenta darba pieredzi un citām kompetencēm, kas ļauj izvērtēt pretendenta atbilstību Bāriņtiesas priekšsēdētāja vietnieka amatam,

19.5. komisija pretendentiem ne vēlāk kā dienu pirms komisijas sēdes dienas paziņo telefoniski par konkursa otrās kārtas norisi, sēdes laiku un vietu,

19.6. konkursa komisijas priekšsēdētājs iepazīstina pretendentus ar komisijas sastāvu, un komisijas locekļi uzdod jautājumus pretendentam par viņa izglītību, darba pieredzi un citām kompetencēm, normatīvo aktu pārzināšanu, kas ļauj izvērtēt pretendenta atbilstību Bāriņtiesas priekšsēdētāja vietnieka amatam,

19.7. pēc konkursa komisijas otrās kārtas rezultātu apkopošanas konkursa komisija pieņem vienu no šādiem lēmumiem:

19.7.1. izvēlas pretendentu, kas vislabāk atbilst konkursa nolikumā izvirzītajām prasībām,

19.7.2. noraida visus pretendentus un ierosina izbeigt izsludināto konkursu bez rezultāta un izsludināt atkārtotu konkursu,

19.8. komisijai ir tiesības organizēt papildu noslēguma kārtu, definējot uzdevumu

19.9. konkursa komisija pieņem lēmumu, atklāti balsojot, ar klātesošo balsu vairākumu. Ja balsu skaits sadalās, izšķirošā balss ir komisijas priekšsēdētājam,

19.10. konkursa otrās kārtas rezultātus pēc lēmuma pieņemšana neizvēlētajiem pretendentiem paziņo rakstiski,

19.11. konkurss uzskatāms par notikušu un komisija beidz savu darbību ar brīdi, kad tiek parakstīts protokols par konkursa rezultātu.

20. Komisija konkursa gaitu nekomentē.

21. Gadījumā, ja pretendents nav ieguvis Bāriņtiesu likuma 10.panta ceturtajā daļā minēto mācību programmu, Bāriņtiesas priekšsēdētāja vietnieks sešu mēnešu laikā pēc darba līguma noslēgšanas to apgūst.

22. Ziņas par pretendentiem, kas iegūtas konkursa gaitā, ir konfidenciālas, un konkursa locekļiem, kā arī konkursa norisē iesaistītajiem darbiniekiem nav tiesību tās izpaust.

Nolikumu izstrādāja

Bāriņtiesas priekšsēdētāja

Ivita Krastiņa